Dolichotis patagonum

Mara edo patagoniar erbia (Dolichotis patagonum) Dolichotis generoko animalia da. Karraskarien barruko Dolichotinae subfamilia eta Caviidae familian sailkatuta dago.

 Ezaugarriak 
Burutik isatseraino, 70 eta 75 cm luze da eta 8-16 kg arteko pisua du. Belarriak eta gorputz-adarrak bereziki luzeak ditu. Atzeko hankak aurrekoak baino luzeagoak eta gihartsuagoak dira: erradioa humeroa baino luzeagoa du. Aurreko hankek lau behatz dituzte, baina atzekoek, hiru. Bizkarralde grisa du, ipurmasailan orban zuri batekin, bizkarraldeko iletik eremu beltz batek bereizita. Horrez gain, sabel zuria du, eta alboak eta lepoa laranja kolorekoak. Isats motza du (5 cm inguru) ia ilegabea Korrika egiteko eraikia, oso azkarra da, bere tamaina ikusita: batez beste 55 km/h-ko abiaduran korrika egin dezake, 80 km/h-ko gailurrekin distantzia laburretan, eta bi metroko jauzi bertikalak egin ditzake. 20 eta 25 urte bitartean bizi da, banakoaren arabera.

 Azpiespezieak 
Mammal Species of the World-en arabera (3. bertsioa, 2005) (2013ko urtarrilak 25):

 Dolichotis patagonum centricola azpiespeziea
 Dolichotis patagonum patagonum azpiespeziea

NCBIren arabera (2013ko urtarrilak 25):

 Dolichotis patagonum centricola azpiespeziea

 Habitata 
Argentinan bizi da, zuhaixka eta sastraka zabalak dituzten sabana lehorretan eta negu oso hotzeko eta uda oso beroko Patagoniako erdi-basamortuko eskualdeetan. Zulo tarteka oso sakonak zulatzen ditu (10 metrora arte), edo abandonatuak berrerabiltzen ditu halaber. Batzuetan kobazuloetan aurki daiteke.

 Elikadura 
Belarjalea da: egunean zehar belarrez, landareez, hostoez, sustraiez eta azalez elikatzen da.

 Portaera 
Oso taldekoiak dira: 10 eta 30 banako arteko taldeetan bizi dira eta hainbat soinuren bidez komunikatzen dira, soinu baxuak eta akurien moduko txistu zorrotzak ere egiten dituzte. Lotura nagusia "haztegi" gisako zulo bat dute: bertan, kume guztiak jaio eta handik oren gutxira biltzen dira. Lau hilabete bete arte hantxe daude, bakoitzaren ama etorri eta egunean hainbat aldiz titia eman arte zain.

 Bikoetan 
Bizitza osoan bikote monogamoa gisan irauten duten ugaztun gutxietako bat da. Bikotekide bat erne egoten da, bestea jaten ari den bitartean. Gutxitan elkarreragiten dute, baina kume guztientzako zulo komun bat partekatzen dute, eta gurasoek egunero elikatzen dituzte.

 Erreferentziak 

 Ikus, gainera 
 Dolichotis
 Caviidae

 Kanpo estekak 

Kategoria:Dolichotinae
Kategoria:1780. urtean deskribatutako taxonak
Kategoria:Argentinako ugaztunak
Kategoria:Patagoniako ugaztunak